Document ID: 32008D0385

ODLOČBA KOMISIJE
z dne 24. januarja 2008
o spremembi Priloge k Direktivi 2002/95/ES Evropskega parlamenta in Sveta glede izjem pri uporabi svinca in kadmija zaradi prilagajanja tehničnemu napredku
(notificirano pod dokumentarno številko C(2008) 268)
(Besedilo velja za EGP)
(2008/385/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2002/95/ES Evropskega parlamenta in Sveta z dne 27. januarja 2003 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1)(b) Direktive,
ob upoštevanju naslednjega:
(1)
Direktiva 2002/95/ES od Komisije zahteva, da oceni uporabe nekaterih nevarnih snovi, prepovedanih na podlagi člena 4(1) navedene direktive.
(2)
Nekatere materiale in komponente, ki vsebujejo svinec in kadmij, bi bilo treba izvzeti iz prepovedi, saj je uporaba teh nevarnih snovi v takšnih posebnih materialih in komponentah še vedno neizogibna. Zaenkrat še ni mogoče nadomestiti kadmijevih zlitin v pretvornikih. Svetilke za ploščate zaslone brez živega srebra, ki ne bi vsebovale svinca, zaenkrat še niso na voljo, poleg tega pa ni mogoče nadomestiti svinčevega oksida v argonskih in kriptonskih laserskih ceveh.
(3)
Direktivo 2002/95/ES bi bilo zato treba ustrezno spremeniti.
(4)
V skladu s členom 5(2) Direktive 2002/95/ES se je Komisija posvetovala z ustreznimi stranmi.
(5)
Ukrepi, predvideni s to odločbo, so v skladu z mnenjem odbora, ustanovljenega s členom 18 Direktive 2006/12/ES Evropskega parlamenta in Sveta (2) -
SPREJELA NASLEDNJO ODLOČBO:
Člen 1
Priloga k Direktivi 2002/95/ES se spremeni, kakor je navedeno v Prilogi k tej odločbi.
Člen 2
Ta odločba je naslovljena na države članice.
V Bruslju, 24. januarja 2008

Labels: 0
1
15
20